Kamu bisa jelasin ke aku soal 12 April dalam bahasa sunda?

12 April nyaéta poé ka-102 dina sataun (ka-103 dina taun kabisat) dina kalénder Gregorian, sésana 262 poé.

238 – Gordian II kasoran dina Patempuran Carthage ngalawan pasukan Numidia nu satia ka Maximinus Thrax, sarta manéhna gé tuluy dipaténi. Goridan I, bapana, tuluy maéhan manéh.

1831 – Para soldadu bararis dina Jambatan Gantung Broughton di Manchester, ngakibatkeun jambatan éta rubuh.

1861 – Perang Sipil Amérika: Perang dimimitian ku Patempuran Bénténg Sumter, nalika pasukan Konféderasi nyerang bénténg éta di palabuan Charleston, Carolina Kidul.

1864 – Perang Sipil Amérika: Patempuran Bénténg Pillow: Pasukan Konféderasi maéhan soldadu nu nyarerah di Bénténg Pillow, Tennessee, lolobana urang Amérika Afrika.

1877 – Karajaan Inggris nyapluk Transvaal (Afrika Kidul).

1917 – Perang Dunia I: Pasukan Kanada hasil ngaréngsékeun pangrebutan Lamping Vimy ti Jérman.

1945 – Présidén AS Franklin D. Roosevelt maot di kantorna; Harry S. Truman jadi panggantina.

1955 – Vaksin polio nu dimekarkeun ku Dr. Jonas Salk dinyatakeun aman jeung éféktif.

1961 – Perang Tiis: Palombaan Angkasa Luar: Kosmonot Soviét, Yuri Gagarin kabéjakeun minangka jalma munggaran nu nyayabaan ka luar angkasa.

1970 – Kapal selam Soviét K-8, nu mawa opat torpédo nuklir, tilelep di Teluk Biscay sabada opat poé kahuruan.

1976 – Novél munggaran Anne Rice, "Interview with a Vampire" dipedalkeun ku Knopf

1980 – Samuel Doe ngawasa di Liberia dina hiji kudéta, mungkas leuwih ti 130 taun kakawasaan minoritas Amérika Libia di nagara éta.

1980 – Pasawat Transbrasil 303, Boeing 727, murag nalika ngadeukeutan ka Bandara Internasional Hercilio Luz di Florianopolis, Brasil. Lima puluh lima tina 58 panumpangna maraot.

1996 - Yahoo! ngalakukeun panawaran munggaran ti 2,6 juta saham nu masing-masing ajénna 13 Dolar AS.

1999 – Présidén AS Bill Clinton dianggap ngahina pangadilan alatan mikén “pernyataan nu salah sacara dihaja” dina hiji sawala hukum; manéhna tuluy didenda jeung kabéh kekecapanna dina perkara éta teu diandel deui.

2002 – Hiji bom maéhan manéh ngabeledug di Pasar Mahane Yehuda di Yerusalem, nelasan tujuh jalma sarta nyideraan 104 lianna.

2002 - Undang-undang Pangadilan Pajak disahkeun. Ieu kajadian nandaan lahirna institusi paradilan munggaran jeung pamungkas di widang papajakan di Indonésia.

2007 - Iinditan Karéta api Argo Jati tujuan Cirebon - Jakarta Gambir diresmikeun.

2007 – Saurang pangebom maéhan manéh nembus ka Zona Héjo sarta ngajelegurkeun manéh di hiji kafetaria di jero gedong parlemén, nelasan PM Irak Mohammad Awad jeung nyideraan leuwih ti dua belas jalma.

2009 – Angkatan Laut AS nyalametkeun Kaptén Richard Phillips, nelasan tilu bajak laut urang Somalia jeung nawan saurang deui.

2013 – Dua bom maéhan manéh nelasan tilu soldadu Chad jeung nyideraan losinan lianna di hiji pasar di Kidal, Mali.

2014 – Kahuruan Tohaga di Valparaiso, Chili, ngaruksak kota éta, nelasan 16 jalma sarta ngungsikeun ampir kana 10.000 urangna, ogé ngancurkeun 2.000 imah.

2018 - Géopark Ciletuh sah diangken ku UNESCO.

2019 – Obat anyar ABT-450, nu boga rating 90-95% bisa nyageurkeun Hepatisis C, dibéwarakeun.